Нясмела пачала распытваць бацькоў ля распранальні. І на мяне валам пасыпаліся гісторыі. У адной сям’і тата і мама ледзь не пасварыліся, бо ніхто не разумеў, як навучыць дачку рабіць “кола”. У другой пачалі шукаць дапамогі “з боку”, бо за паўгады дзіця ні на крок не наблізілася да затрабаванага мінімуму. У трэцяй выратоўвала сітуацыю з пастаноўкай элементаў маці, якая на месяц кінула ўсе свае хатнія справы.